Իր մտադրություններին լրջություն տալու համար Սարգսյանը բանակային բարձր պաշտոնից հեռացրեց տհաճ մի գեներալի, ընդ որում՝ հասկացնելով բոլորին, որ դա միայն ինքը կարող է անել. երկրում չկա ուրիշ մեկը, ով ի զորու է տեղից շարժել նման թունդ կաշառակերի: Կառավարությունում կազմավորեցին կոռուպցիայի դեմ պայքարի հերթական հանձնաժողովը: Եվ էլի բաներ... մամուլում տեղեկություն տարածեցին, թե «նախագահը դաստիարակել է» մի քանի պատգամավորների, ովքեր հանդգնել են ոտնձգություն կատարել երկրի չունեւոր քաղաքացիների արժանապատվությանը: Եվ այսպես շարունակ...